Тези приходи от 4 664 милиона евро (2016 г.: 3 858 милиона евро) са свързани с глобите, наложени от Комисията на предприятия за нарушения на правилата за конкуренция на ЕС, и глобите, наложени от Комисията на държавите членки за нарушения на правото на ЕС. Комисията признава приходите от глоби, когато приеме решението за налагане на глоба и официално уведоми адресата за него. През 2017 г. глобите са предимно глоби в областта на конкуренцията (4 568 милиона евро). Най-големите дела се отнасят до нарушения на антитръстовите правила на ЕС, т.е. глоба, наложена на Alphabet Inc. и на Google Inc. за злоупотреба с господстващо положение на пазара като интернет търсачка (2 424 милиона евро), глоба, наложена на Scania за участие в картел в сектора на товарните автомобили (881 милиона евро), и глоби, наложени на 11 въздушни превозвача на товари за участие в картел за определяне на цените (776 милиона евро).

Вземанията и средствата, подлежащи на събиране, със срок между 1 и 5 години включват подлежащи на събиране средства, свързани с глоби в областта на конкуренцията, в размер на 278 милиона евро (2016 г.: 870 милиона евро), които са до голяма степен покрити от банкови гаранции, поради което кредитният риск, на който е изложена Комисията, е нисък. Тези гаранции се предоставят от глобените предприятия като алтернатива на условните плащания.

Кредитно качество на финансовите активи, които не са просрочени и не са обезценени

милиони евро 31.12.2017 ОЗП* Фин. активи по справ. ст-ст чрез излишъка или дефицита** Заеми и вземания*** Пари в брой Общо Контрагенти с външен кредитен рейтинг Нискорисков и висок рейтинг 8 068 16 3 132 19 261 30 477 Горен среден рейтинг 1 794 – 23 879 3 977 29 650 Долен среден рейтинг 2 186 – 28 041 463 30 691 Неинвестиционен рейтинг – – 4 087 389 4 476 12 048 16 59 139 24 090 95 293 Контрагенти без външен кредитен рейтинг Група 1 – 6 4 745 21 4 772 Група 2 – – 1 – 1 – 6 4 746 21 4 773 Общо 12 048 23 63 885 24 111 100 067

милиони евро 31.12.2016 ОЗП* Фин. активи по справ. ст-ст чрез излишъка или дефицита** Заеми и вземания*** Пари в брой Общо Контрагенти с външен кредитен рейтинг Нискорисков и висок рейтинг 6 451 – 3 386 21 990 31 828 Горен среден рейтинг 1 412 – 23 826 5 325 30 563 Долен среден рейтинг 1 056 – 4 532 492 6 081 Неинвестиционен рейтинг – – 27 724 744 28 468 8 920 – 59 469 28 552 96 941 Контрагенти без външен кредитен рейтинг Група 1 – 0 6 238 33 6 272 Група 2 – – 79 – 79 – 0 6 317 33 6 351 Общо 8 920 0 65 786 28 585 103 292

* Финансови активи, обявени за продажба (без капиталовите инструменти и Унитарния фонд).

** Финансови активи по справедлива стойност чрез излишъка или дефицита.

*** Заемите и вземанията включват средствата, подлежащи на събиране.

В таблицата по-горе не са включени финансовите активи, обявени за продажба, под формата на капиталови инструменти без външен кредитен рейтинг. Четирите рискови категории, посочени по-горе, по принцип се основават на рейтинговите категории на външни агенции за кредитен рейтинг и съответстват на:

·Нискорисков и висок рейтинг: Moody P-1, Aaa – Aa3; S&P A-1+, A-1, AAA – AA -; Fitch F1+, F1, AAA – AA- и еквивалентен на него

·Горен среден рейтинг: Moody P-2, A1 – A3; S&P A-2, A+ - A-; Fitch F2, A+ - A- и еквивалентен на него

·Долен среден рейтинг: Moody P-3, Baa1 – Baa3, S&P A-3, BBB+ - BBB-; Fitch F-3, BBBB+ - BBB- и еквивалентен на него

·Неинвестиционен рейтинг: Moody не нискорисков, Ba1 – C; S&P B, C, BB+ - D; Fitch B, C, BB+ - D и еквивалентен на него

ЕС използва тези рейтингови категории на външни агенции като отправна точка по-специално за финансовите инструменти и за търговските банки, но може, след като направи собствен анализ на отделните случаи, да държи средства в една от горепосочените рискови категории, въпреки че една или повече от горепосочените агенции за кредитен рейтинг може да са понижили кредитния рейтинг на съответния контрагент. Що се отнася до контрагентите без рейтинг, група 1 се отнася до длъжниците без неизпълнени задължения в миналото, а група 2 се отнася до длъжниците с неизпълнени задължения в миналото.

Сумите, показани по-горе в позицията за заемите и вземанията, получили неинвестиционен рейтинг, са свързани предимно със заеми за финансова подкрепа, отпуснати от Комисията на държави членки, изпитващи финансови трудности, и със средства, които подлежат на събиране от определени държави членки въз основа на нормативната уредба в областта на собствените ресурси или друго правно основание. Сумата в позицията за парите в брой се отнася до банковите сметки за собствените ресурси, открити към министерството на финансите или в централните банки на държавите членки с цел съхраняване в тях на вноските собствени ресурси съгласно предвиденото в нормативната уредба, посочена по-горе. Комисията може да тегли средства от тези сметки само за да покрие нуждите от парични средства, произтичащи от изпълнението на бюджета.

Дейности по получаване и отпускане на заеми за финансова помощ

Излагането на кредитен риск се управлява, първо, чрез получаване на гаранции от съответната държава в случая на Евратом, на второ място, чрез Гаранционния фонд за външни дейности (МФП и Евратом), на трето място, чрез възможността за теглене на необходимите средства от сметките на Комисията за собствените ресурси в държавите членки и на последно място, чрез бюджета на ЕС.

Съгласно законодателството в областта на собствените ресурси таванът за плащанията на собствени ресурси възлиза на 1,20 % от БНД на държавите членки и през 2017 г. реално за покриване на бюджетните кредити за плащания бяха използвани 0,76 %. Това означава, че към 31 декември 2017 г. имаше наличен марж от 0,44 % за покриване на тези гаранции. Във връзка с това ЕС има право да поиска от всички държави членки да направят необходимото за спазване на правното задължение на ЕС към неговите заемодатели.

Каса

В съответствие с Регламент № 609/2014 на Съвета за собствените ресурси (изменен с Регламент 2016/804 на Съвета) по-голямата част от касовите ресурси на Комисията се държат в сметките, открити от държавите членки за плащане на техните вноски (собствени ресурси). Всички такива сметки са към министерствата на финансите на държавите членки или в националните централни банки. Тези институции носят най-ниския кредитен риск (или риск на контрагента) за Комисията, тъй като рискът е поет от държавите членки. За частта от касовите ресурси на Комисията, които се държат в търговски банки с цел обезпечаване на плащанията, захранването на тези сметки се извършва съгласно принципа „точно навреме“ и се управлява автоматично от системата за управление на касата. Във всяка сметка се държат минимални наличности, съобразени със средния размер на ежедневните плащания, извършвани от нея. Вследствие на това общата наличност по тези сметки в края на деня остава постоянно малка (като цяло средно под 80 милиона евро, разпределени в над 21 сметки) и по този начин рискът, на който е изложена Комисията, е ограничен. Тези суми следва да се разглеждат с оглед на дневните цялостни парични наличности, които през 2017 г. варираха между 4 милиарда евро и 40 милиарда евро, и с оглед на общия размер на плащанията, извършени през 2017 г. от сметките на Комисията, който възлиза на над 134 милиарда евро.